Съобщение за план/програма: Подробен устройствен план /ПУП/ - план за застрояване /ПЗ/ за урегулирани поземлени имоти I, II, III и IV, кв. 39 по регулационния план на с. Малко Враново, общ. Сливо поле с цел отреждане на терените с установено предназначение „За фотоволтаична електроцентрала“  
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
Внесеният от възложителя - Община Сливо поле ПУП-ПЗ за урегулирани поземлени имоти I, II, III и IV, кв. 39 по регулационния план на с. Малко Враново, общ. Сливо поле с цел отреждане на терените с установено предназначение „За фотоволтаична електроцентрала“ попада в обхвата на чл. 2, ал. 2, т. 4 от Наредбата за условията и реда за извършване на екологична оценка на планове и програми и подлежи на процедура за преценяване на необходимостта от извършване на екологична оценка /ЕО/.

         Представеното проектно предложение за ПУП-ПЗ е изготвено на основание Заповед № РД-09-792/01.08.2023 г. на кмета на Община Сливо поле и предвижда:

1. План за застрояване за урегулирани поземлени имоти I (781 кв.м.), II (762 кв.м.), III (724 кв.м.) и IV (752 кв.м.), кв. 39 по регулационния план на с. Малко Враново, за които, съгласно Общия устройствен план /ОУП/ на Община Сливо поле, е отредена устройствена зона с преобладаващо малкоетажно жилищно застрояване (Жм). Към момента, четирите имота са незастроени;

2. Устройствената зона да се промени, като от разновидност Жм да стане с разновидност „Предимно производствена /Пп/“ по нормативите съгласно чл. 25 от Наредба № 7/22.12.2003 г. за правила и нормативи за устройство на отделните видове територии и устройствени зони (ДВ, бр. 3/2004 г., изм. и доп. … ДВ, бр. 84/2022 г.);
3. Установено предназначение на имотите се определя „За фотоволтаична електроцентрала“. Застрояването става свързано по страничните регулационни линии между УПИ I и УПИ II, както и между УПИ III и УПИ IV. В останалите странични регулационни линии застрояването е свободно, в рамките на ограничителните линии за застрояване.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 

Възложителят е уведомен за действията, които трябва да предприеме, с писмо на РИОСВ – Русе с изх. № АО-5119-/1/-23.10.2023 г. 
